Perayaan Roti Tidak Beragi, iaitu Perayaan Paskah, telah menjelang.
Ketua-ketua imam dan ahli-ahli Taurat sedang mencari jalan untuk membunuh Yesus secara diam-diam kerana mereka takut akan orang ramai itu.
Kemudian, Iblis memasuki Yudas Iskariot, seorang daripada dua belas murid Yesus.
Lalu Yudas pergi kepada ketua-ketua imam dan pengawal Bait Suci untuk membincangkan bagaimana dia dapat mengkhianati Yesus dan menyerahkan-Nya kepada mereka.
Mereka gembira lalu berjanji memberikan wang kepadanya.
Yudas pun bersetuju lalu dia mencari peluang untuk mengkhianati Yesus dan menyerahkan-Nya kepada mereka tanpa diketahui orang ramai.